13.5.2003 Den Europæiske Unions Tidende L 117/51 KOMMISSIONENS BESLUTNING af 12. maj 2003 om overgangsforanstaltninger i henhold til Europa-Parlamentets og Rådets forordning (EF) nr. 1774/2002 for så vidt angår varmebehandling af gylle (meddelt under nummer K(2003) 1505) (Kun den finske, den franske, den nederlandske, den svenske og den tyske udgave er autentiske) (EØS-relevant tekst) (2003/329/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestem- melser for animalske biprodukter, som ikke er bestemt til konsum ()), særlig artikel 32, stk. 1, og ud fra følgende betragtninger: (1) Ved forordning (EF) nr. 1774/2002 er der fastsat en fuld- stændig revision af EF-bestemmelserne om animalske biprodukter, som ikke er bestemt til konsum, hvorved der er indført en række strenge krav. Forordningen inde- holder endvidere bestemmelser om, at der kan vedtages relevante overgangsforanstaltninger. (2) Da kravene er strenge, er det nødvendigt, at der fast- sættes overgangsforanstaltninger for Belgien, Frankrig, Nederlandene og Finland, så erhvervslivet har tilstræk- kelig tid til at tilpasse sig. Desuden er der behov for en yderligere udvikling af alternativ indsamling, transport, opbevaring, håndtering, forarbejdning og anvendelse af animalske biprodukter samt af metoder til bortskaffelse af sådanne biprodukter. (3) — Belgien, Frankrig, Nederlandene og Finland bør således som en midlertidig foranstaltning have dispensation til at tillade, at virksomhedsledere fortsat anvender nationale regler for varmebehandling af gylle. (4) — For at undgå risiko for menneskers eller dyrs sundhed bør der opretholdes passende kontrolsystemer i Belgien, Frankrig, Nederlandene og Finland i den periode, hvor overgangsforanstaltningerne anvendes. (5) — Dei denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — () EFTL 273 af 10.10.2002, s. 1. VEDTAGET FØLGENDE BESLUTNING: Artikel 1 Dispensation vedrørende varmebehandling af gylle I henhold til artikel 32, stk. 1, i forordning (EF) nr. 1774/2002 og uanset kapitel III, punkt 5, litra b), i bilag VIII til samme forordning kan Belgien, Frankrig, Nederlandene og Finland fortsat udstede individuelle godkendelser indtil den 31. december 2004 til ledere af anlæg og udstyr, således at de kan anvende nationale regler for varmebehandling af gylle, forudsat at de nationale regler a) sikrer en samlet reduktion af patogener b) udelukkende anvendes i anlæg og udstyr, der anvendte sådanne regler pr. 1. november 2002, og c) er i overensstemmelse med de øvrige krav i kapitel III i bilag VIII til forordning (EF) nr. 1774/2002. Artikel 2 Kontrolforanstaltninger Myndighederne træffer de fornødne foranstaltninger til at kontrollere, om godkendte ledere af anlæg og udstyr overholder betingelserne i artikel 1. Artikel 3 Inddragelse af godkendelse og bortskaffelse af materiale, der ikke er i overensstemmelse med denne beslutning 1. —Individuelle godkendelser, som myndighederne har udstedt vedrørende varmebehandling af gylle, inddrages straks permanent for ledere, anlæg eller udstyr, hvis betingelserne i denne beslutning ikke længere er opfyldt. 2. Myndighederne inddrager alle godkendelser, der er udstedt i henhold til artikel 1, senest den 31. december 2004.